Regi Th. Enerstvedt

Regi Theodor Enerstvedt (født 7. juni 1938 i Haugesund, død 22. september 2017) var en norsk sosiolog. Han var professor tilknyttet Universitetet i Oslo. Han var leder for Norges Kommunistiske Ungdomsforbund (NKU).

Enerstvedt begynte å studere ved Universitetet i Oslo i 1957. Fra 1961 var han student ved Wilhelm Pieck Jugendhochschule i Øst-Tyskland. Enerstvedt ble sekretær i Norges Kommunistiske Partis ungdomsorganisasjon NKU i 1962, og var deretter formann i NKU fra 1963 til 1966.

Han ble mag.art. i statsvitenskap ved Universitetet i Oslo i 1966. Enerstvedt arbeidet som universitetslektor i 1967-1968, og hadde forskningsstipend 1969-1971. Fra 1972 var han ansatt ved Institutt for sosiologi, som dr.philos. fra 1983. Fra 1993 var han professor ved samme institutt, nå kalt Institutt for sosiologi og samfunnsgeografi, og professor emeritus fra 2008.

Enerstvedt arbeidet i to perioder ved Skådalen døveskole i Oslo i årene 1989-1991, dels som miljøarbeider. Etter dette studerte han døvblindhet ved et regionalt senter for organisasjonen Sense i Birmingham høsten 1991, og ved Perkins School for the Blind, Watertown i USA i 1993. Fra 1996 var han forsker og forskningsleder ved Skådalen kompetansesenter.

Bibliografi 
 Theodor : lexicon of impairments : with emphasis on hearing, visual and multi-sensory impairments (1999)
 LQI : lingua quarti imperii : det fjerde rikets språk : taushetens politikk - minner i åpenbaringens vidunderlige lys (2008)
 Pip fra taushetens historie (2008)
 Spiller Gud terning likevel? : om den dialektiske materialismen i virksomhetsteoriens perspektiv (2012)
 Massemorderen som kom inn fra ingenting (2013)

Referanser

Eksterne lenker 
 Enerstvedts nettsider
 Om Enerstvedt på Marxist forlags nettsider
 Enerstvedt på Universitetet i Oslo nettsider
 

Norske sosiologiprofessorer
Personer fra Haugesund kommune